Rauman seuraparlamentin vuosikokous 28.1. 2021

Rauman seuraparlamentin vuosikokous eli foorumi järjestettiin 28.1. 2021 kello 17 hybridi-kokouksena eli osin paikalla Rauman kaupungintalon kaupunginhallituksen kokoushuoneessa ja osin etänä Microsoft Teams - yhteydellä.

Kokouksen aluksi käytiin keskustelua pandemiarajoitusten vaikutuksesta urheilutoimintaan sekä kaupungin ja liikuntaseurojen yhteistyöstä terveydenhuollossa. Mukana keskustelussa ovat kaupunginjohtaja Johanna Luukkonen, toimialajohtaja Satu Helin sekä vastaava tartuntatautilääkäri Irene Reinvall.

Keskustelun avasi toimialajohtaja Satu Helin. Koulutuksensa pohjalta Jyväskylän yliopiston liikuntatieteellisessä tiedekunnassa hänellä on laaja näkemys liikunnan merkityksestä terveyden edistämisessä. Hän kertoi Satakunnan ja Rauman olevan elämäntapamittauksissa maan keskiveroa huonommalla tolalla. Ongelmia ja kustannuksia terveydenhuollolle aiheuttavat liikkumattomuus, ylipaino, tupakointi ja päihteet. Huolta aiheuttavat myös liikuntaseuroihin kuulumattomat, liian vähän liikkuvat lapset. Hän itse on mieltynyt niin sanottuun Islannin malliin, jossa panostetaan lasten harrastusten edistämiseen. Ikäihmisten osalta kaupunki tekee yhteistyötä Ikäinstituutin kanssa, jossa keskeisenä teemana on liikunta.

Kaupunginjohtaja Johanna Luukkanen kertoi myös liikunnallisesta taustastaan. Hän on pohjakoulutukseltaan liikunnan ohjaaja ja toiminut valmentajana sekä urheiluseuran puheenjohtajana. Hän haluaa työssään panostaa kuntalaisten hyvinvointiin. Kaupungin päättäjät tiedostavat liikuntaseurojen tärkeyden kaupunkilaisille tässä suhteessa. Hän näki yhteistyömahdollisuutena esimerkiksi ikäihmisten liikuttamisen, jolloin heidän kotona asumisensa voisi jatkua mahdollisimman pitkään. Hän myös kiitti seuroja korona-ohjeiden noudattamisesta.

Rauman tartuntatautien vastuulääkäri Irene Reinvallilla oli tuoreita huonoja uutisia. Satakunta oli juuri siirtynyt pandemiassa kolmivaiheisessa asteikossa kakkostasolle eli kiihtymisvaiheeseen. Näin ollen rajoitusten lievennyksiä ei ole luvassa. Joukkoaltistumisia oli 5 - 6. Tartunnoista puolet on kantasuomalaisissa ja puolet maahanmuuttajien tai vierastyöläisten keskuudessa. Raumalla etenkin telakka on ollut suuri tartuntojen lähde. Hän kehotti seuraamaan Satasairaalan nettisivujen ajantasaisia korona-ohjeita sekä Rauman kaupungin nettisivuja. Liikuntaharrastusten yksityiskohtaisissa kysymyksissä voi kääntyä kaupungin liikuntapalvelujen puoleen, minkä museo- ja kulttuurijohtaja Risto Kupari sekä liikuntatoimenjohtaja Ari Rajamäki vahvistivat.

Harrastustoimintaan ei ollut tulossa juurikaan tiukennuksia Satakunnanalueellinen tartuntatautien torjunnan työryhmä toimesta. Suurimpina tartuntalähteinä hän näki näissä yhteiset kuljetukset ja kentän laidalla olevat katsojat.

Pelaamista eikä lähikontakteja suositella myöskään lasten harjoittelussa.

Pasi Lehtosen kysymykseen tartunnan lähteistä eri liikuntalajeissa hän vastasi, ettei hänen tietoonsa ole tullut niitä lainkaan mistään lajista.

Tämän jälkeen pidettiin varsinainen vuosikokous:

1. Mikko Aikko avasi kokouksen
2. Kokoukselle valittiin puheenjohtajaksi Mikko Aikko ja sihteeriksi Kimmo Kouru
3. Läsnä olivat seuraavat seurat:

Rauman Naisvoimistelijat ry: Kirsi-Marja Hyppölä, Mari-Elina Vene

Pallo-Iirot ry: Pasi Lehtonen

Rauman Salba ry: Teppo Lundell

Fudoshin Rauma ry: Merja Ala-Olla, Taru Petäjä

Rauman Voimailijat ry: Juuso Liukko

Rasti-Lukko ry: Pekka Tiira

Rauman Latu ry: Kai Raikunen, Veikko Mattsson

Rauman Urheilijat ry: Mika Kaukkila

Rauman Työväen Urheilijat ry: Miika Rantanen

Rauman Lukko ry: Mikko Aikko

Rauman Uimaseura ry: Jari Hautero

Rauman Purjehdusseura ry: Susanna Teva

Muut:

Johanna Luukkonen

Satu Helin

Irene Reinvall

Risto Kupari

Ari Rajamäki

Auli Kouru

Kimmo Kouru, sihteeri

1. kerrattiin vuoden 2020 aikana käsitellyt asiat
* seura-avustusten nettihaku, sähköinen laskutus
* liikuntapaikkojen maksut, korotus, mahdollinen korotuksen siirto
* nuorisopassi
* Karin kampuksen suunnitelmat kaikissa kokouksissa
* vetoomus kaupunginhallitukselle Karin kampuksen tilaratkaisujen muuttamisesta
* muut tulevat liikuntainvestoinnit
* koronapandemia useampaan otteeseen, myös laajennettu erityiskokous
* Liikkuva Rauma-hanke
* Liikuntaseurojen ja kaupungin sosiaali- ja terveystoimen yhteistyö
* Yhteiset koulutukset liikunnan aluejärjestön kautta
* Häirintä urheilussa koulutus Raumalla 18.8.
* Lasten liike-koulutus Raumalla 5.11.
* Liikuntapalveluiden toteuttama liikuntakysely
* Lasten harrasteryhmät ja niiden maksut
* Kaupungille hankittu Duudson areena
* Kauppiksen tulostaulu
* Kauppiksen siivous
* jäähallimaksut koskien koulujen kerhotoimintaa
* Liikuntapalveluiden ja urheiluseurojen yhteinen liikuntaleiri kesällä 2021
* Liikuntalautakunnan 100 v juhlaseminaari 11.10.2020
* Rauman energian tuki liikuntaseuroille ja siitä kiittäminen
1. Valittiin uudet jäsenseurat vuodelle 2021

Rauman seuraparlamentti 2021

Jatkovuorossa olevat seurat: Rauma Basket ry, Rauman Taekwondo ry, Pallo-Iirot ry ja Rauman Taitoluistelijat ry

Erovuorossa olevat seurat: Fera ry, Rauman Lukko ry, Rauman Salba ry ja Rauman Naisvoimistelijat ry

Seuraparlamentista oli pyytänyt eroa Rauman Taekwondo ry.

Halukkuutensa uudeksi jäsenseuraksi oli ilmoittanut ennakkoon Rauman Voimailijat ry.

Päätökseksi tuli, että Rauman Taekwondon tilalle uudeksi jäsenseuraksi valittiin Rauman Voimailijat ry muiden jäsenseurojen jatkaessa.

Rauman Voimailijoiden puheenjohtajansa Juuso Liukko kertoi, että heidän toimintansa painirintamalla on lähtenyt hiljaisempien vuosien jälkeen uuteen nousuun. Jäsenmäärä heillä on noin 100, joista lapsia noin 60. Hän tulee pääsääntöisesti osallistumaan seuraparlamentin kokouksiin itse ja tarvittaessa varamiehenä toimii sihteeri Jani Valtonen.

Seuraparlamentin puheenjohtajana jatkaa Teppo Lundellin ehdottamana ja Kirsi-Marja Hyppölän kannattamana Mikko Aikko.

1. Muina asioina oli esillä Rauman kävelyn edistämisstrategiasta. Sitä pidettiin perusteellisena ja hyvänä. Toivottiin strategian myös toteutuvan käytännön toimina. Urheiluseurojen toimenpiteet strategian toteuttamisessa liittyvät pääsääntöisesti tapahtumien järjestämiseen ja kävelyn edistämiseen seuran toiminnassa esimerkiksi kannustamalla harjoituksiin tulemista joko kävellen tai polkupyörällä. Seurat voivat omissa kokouksissaan vielä käsitellä strategiaa ja tuoda siihen lisäys- tai muutosehdotuksia.
2. Muina liikuntaseurojen kokouksessa esille ottamissa asioissa käsiteltiin taksakorotuksia. Teppo Lundell toivoi niiden tuomista seurojen tietoon mahdollisimman varhaisessa vaiheessa, jotta he pystyvät ottamaan ne budjetissaan huomioon. Hän piti korotusten jälkeenkin Rauman kaupungin liikuntatilojen taksoja kohtuullisina muihin kaupunkeihin verrattuna.

Risto Kupari kertoi, että sivistysvaliokunta on koronatilanne huomioiden siirtänyt taksojen korotusta alkuvuodesta elokuulle, jolloin ne on otettava käyttöön kaupunginvaltuuston päätöksen mukaisesti. Mahdollisessa seuraavassa leikkauskuurissa taksoja ei koroteta.

Hän kannusti seuraparlamentin tuomaan rohkeasti kaupungin valiokuntien ja hallituksen käsittelyyn uusia aloitteita ja kannanottoja. Hallintosäännössä seuraparlamentilla on Rauman kaupungissa virallinen asema.

Johanna Luukkonen kertoi iloitsevansa uuden Karin kampuksen rakentamispäätöksestä, mutta toisaalta sen tuovan sen ongelmia kaupungin talouteen. Tulossa on ilmeisesti toinen talousleikkauskuuri eli Vahva ja vakaa Rauma 2. Seuroja hän kannusti toimimaan laajakatseisesti yhteiskunnan muutoksiin reagoiden esimerkiksi ottamalla lajivalikoimiinsa uusia lajeja.

Ari Rajamäki otti esille nousevan lajin padelin, jota varten Raumalla on meneillään yksityisen toteuttama hallihanke. Hän iloitsi myös seurojen aktiivisuudesta tapahtumien järjestämisessä. Ensi kesäksi koronarajoitusten salliessa Raumalle on tulossa muun muassa pesäpallon suurleiri ja karjalaisten vuosijuhla. Myös Rauman Lukon menestymien SM-liigassa tuo Raumalle hyvää mainetta ja yhteenkuuluvuuden tunnetta.

Esille nousi myös tuleva seurojen yhteinen kesäleiri. Kimmo Kouru kertoi sen järjestelyjen edistyvän ja toteutuvan jos pandemiarajoitukset sen sallivat.

1. Puheen johtaja päätti kokouksen kello 19.05